proxectonos/corpus_dominio_legal_administrativo_tmp huggingface dataset:
13/11/2013 | Administración LocalMunicipal
Muros
Exposición pública do padrón da taxa pola prestación do servizo de subministración de auga

Configurado pola empresa concesionaria do servizo de subministración domiciliaria de auga, o Padrón da taxa polo servizo de subministración de auga, correspondente ao 3º trimestre de 2013, e aprobado pola xunta de Goberno Local do 29.10.2013, exponse ao público o citado Padrón durante 15 días hábiles, a contar dende a publicación do presente anuncio no BOP da Coruña. O Padrón atópase a disposición dos interesados no Concello de Muros e na oficina de ESPINA & DELFÍN, S. L. sita na rúa do Cid nº 2 en Muros, de 9:00 a 13:45 de luns a venres (excepto mercores), para que os interesados poidan examinalo, e, no seu caso, formular as reclamacións oportunas. Contra o acordo de aprobación do Padrón, os interesados poderán formular perante a Alcaldía o recurso de reposición previo ao contencioso-administrativo do artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O periodo de pago en via voluntaria fixase desde o día 04 de decembro de 2013 o 04 de febreiro de 2014 ambos inclusive, e poderá efectuarse na oficina da empresa ESPINA Y DELFÍN, sita na rúa do Cid nº 2 en Muros, de 9:00 a 13:45 de luns a venres (excepto mercores). Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Muros, 4 de novembro de 2013 A SRA. ALCALDESA Asdo./ Caridad González Cerviño
13/11/2013 | Administración LocalMunicipal
Vedra
Secretaría-Intervención
Padrón fiscal da taxa de abastecemento de auga do 3.º trimestre

ANUNCIO Padrón da taxa por abastecemento de auga do 3.º trimestre de 2013 Configurado pola empresa Aquagest, Promoción Técnica e Financiera de Abastecementos de Auga, S. A., concesionaria do servizo de subministración domiciliaria de auga potable, o padrón da taxa correspondente ao 3.º trimestre de 2013, e aprobado pola Xunta de Goberno en sesión celebrada o 15 de outubro, exponse ao público na Secretaría deste Concello durante 15 días, a contar dende a publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón, os interesados poderán formular no prazo de un mes, contado dende o día seguinte ao remate da exposición ao público do padrón, recurso de reposición ante a Alcaldía, segundo o disposto no art.14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Vedra, 5 de novembro de 2013. O ALCALDE Asdo.: Carlos Martínez Carrillo
13/11/2013 | Administración LocalMunicipal
Brión
Anuncio de contratación do servizo de mantemento e limpeza de contedores soterrados do Concello

Por resolución da Alcaldía do 6 de novembro de 2013 acordouse aprobar o expediente de contratación, así como os pregos de cláusulas administrativas particulares e de prescricións técnicas para a contratación, mediante procedemento negociado sen publicidade do servizo de: Mantemento e limpeza de contedores soterrados do Concello de Brión instalados en Santa Minia e Monte Balado, de acordo co seguinte cadro de características: Denominación: Servizo de mantemento e limpeza de contedores soterrados do Concello de Brión instalados en Santa Minia e Monte Balado. Orzamento (2 anos de duración inicial): 5.132,36 euros, ive incluído. Clasificación: Non se esixe. Garantía provisional: Non se esixe. Garantía definitiva: 5 % do importe de adxudicación do contrato (ive excluído). Duración do contrato: 2 anos, con posibilidade de prórroga por dous anos máis ata un máximo de 4 anos, incluída a prórroga. Proposicións: Poderanse presentar no Rexistro Xeral do Concello, en horario de 9 a 14 horas de luns a venres, e sábados de 10 a 12,30 horas, durante o prazo de 10 días naturais, contados desde o seguinte ao da publicación deste anuncio da licitación no Boletín Oficial da Provincia. Información: Os pregos de cláusulas deste contrato estarán a disposición dos interesados no perfil do contratante (www.concellodebrion.org) Máis información na Secretaría do Concello de Brión, teléfono 981 887006. Fax: 981 887431, e no perfil do contratante do Concello. Brión, 6 de novembro de 2013. O Alcalde. José Luis García García.
13/11/2013 | Administración LocalMunicipal
Cambre
Creación da sede electrónica, delegación da súa xestión e administración na Deputación, e encomenda de xestión para tramitar as solicitudes de certificados electrónicos

O Pleno da Corporación, en sesión ordinaria do día 31 de outubro de 2013, adoptou, entre outros, os seguintes acordos: Primeiro: Crear a sede electrónica do Concello de Cambre, de titularidade municipal, cuxo enderezo electrónico de referencia será: sede. cambre. es, configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última. Segundo: Delegar a xestión e administración da sede electrónica municipal e, para tal fin, adherirse ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o 28/10/2011, para a utilización compartida da súa sede electrónica, e cuxo texto foi publicado no BOP núm.235, o día 13/12/2011. Terceiro: Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o Concello de Cambre e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a FEGAMP para o desenvolvemento da administración electrónica nas entidades locais da Comunidade Autónoma de Galicia, e cuxo texto foi publicado no BOP núm.235, o día 13/12/2011. Cuarto: Publicar os presentes acordos no Boletín Oficial da Provincia, para os efectos oportunos. Cambre, 5 de novembro de 2013 O alcalde Manuel Rivas Caridad
13/11/2013 | Administración LocalMunicipal
Oza-Cesuras
Delegación de competencias

En virtude das facultades que me confire o artigo 21.3 da Lei 7/1985, do 2 de abril, reguladora das Bases do Réxime Local e 13 da Lei 30/1992, do 26 de novembro, do Réxime Xurídico das Administracións Públicas e Procedemento Administrativo Común, polo presente Deléganse na Xunta de Goberno Municipal as competencias que se contemplan na disposición adicional segunda do Real Decreto Lexislativo 3/2011, de 14 de novembre, polo que se aproba o texto refundido da Lei de Contratos do Sector Público, conforme ao seguinte tenor literal: As competencias como órgano de contratación respecto dos contratos de obras, de subministración, de servizos, de xestión de servizos públicos, os contratos administrativos especiais, e os contratos privados cando seu importe exceda de 6.000 euros e non supere o 10 por 100 dos recursos ordinarios do presuposto nin, en cualquera caso, a contía de seis millóns de euros, incluidos os de carácter plurianual cando a súa duración non sexa superior a catro años, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do presuposto do primeiro exercicio, nin a contía sinalada. Así mesmo a adxudicación de concesións sobre os bens do Concello e a adquisición de bens inmobles e dereitos suxetos á lexislación patrimonial cando seu valor non supere o 10 por 100 dos recursos ordinarios do presuposto nin o importe de tres millóns de euros, así como o alleamento do patrimonio, cando seu valor non supere a porcentaxe nin a contía indicadas. Esta delegación será revogable en calquera momento polo Presidente da Comisión Xestora.1. A delegación de competencias contida na presente resolución enténdese sen prexuízo de que, en calquera momento, o órgano delegante pode avogar para sí o coñecemento e resolución de cantos asuntos comprendidos nela considere oportunos, cando circunstancias de índole técnica, económica, social, xurídica ou territorial o fagan convinte.2. Cando se faga uso da delegación contida na presente disposición, deberá indicarse expresamente na resolución administrativa correspondiente. Cuarto.- Darase conta da presente resolución á Comisión Xestora do Concello de Oza-Cesuras e procedrase a publicala no Boletín Oficial da Provincia de A Coruña. Oza-Cesuras, 10 de outubro de 2013. O PRESIDENTE DA COMISIÓN XESTORA, O VICESECRETARIO, Juan Ignacio Sally Anne Hardwick Minor Jose Gerardo Panc Bartit
13/11/2013 | Administración LocalMunicipal
Lousame
Publicación edicto de aprobación definitiva de modificación de crédito 11/2013

De conformidade cos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de créditos 11/2013 mediante a modalidade de suplemento de créditos, por un importe de cento nove mil noventa e nove euros con oitenta e un céntimos (109.099,81) aprobado inicialmente polo Pleno en sesión celebrada o día 19 de setembro de 2013, publicado o anuncio de exposición pública no Boletín Oficial da Provincia da Coruña núm.198, de data 17 de outubro de 2013, e transcorrido o prazo de quince días sen se presentar reclamacións ó mesmo. O resumo dos créditos do orzamento de gastos e ingresos do Orzamento do Concello para 2013, resumido por capítulos, coas modificacións introducidas polo presente expediente, é o seguinte: Segundo o disposto no artigo 171.1 do devandito Real Decreto Lexislativo 2/2004, poderase interpoñer directamente contra o referenciado acordo recurso contencioso – administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 6 de novembro de 2013. A alcaldesa, Mª Teresa Villaverde Pais.
13/11/2013 | Administración LocalMunicipal
Muxía
Aprobación proxecto obra

Este Concello aprobou o proxecto de obra “Acondicionamento camiños interiores en Morquintián”, por importe de 176.840,11 €. Queda exposto ao público o proxecto por prazo de 20 días a efectos de oportunas reclamacións. Muxía, 31 de outubro de 2013. O Alcalde Félix Porto Serantes
13/11/2013 | Administración LocalMunicipal
Lousame
Publicación edicto de aprobación definitiva modificación de crédito 12/2013

De conformidade cos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de créditos 12/2013 mediante a modalidade de créditos extraordinarios e suplementos de créditos, por un importe de corenta e catro mil seiscentos cincuenta euros (44.650,00), aprobado inicialmente polo Pleno en sesión celebrada o día 19 de setembro de 2013, publicado o anuncio de exposición pública no Boletín Oficial da Provincia da Coruña núm.198, de data 17 de outubro de 2013, e transcorrido o prazo de quince días sen se presentar reclamacións ó mesmo. O resumo dos créditos do orzamento de gastos e ingresos do Orzamento do Concello para 2013, resumido por capítulos, coas modificacións introducidas polo presente expediente, é o seguinte: Segundo o disposto no artigo 171.1 do devandito Real Decreto Lexislativo 2/2004, poderase interpoñer directamente contra o referenciado acordo recurso contencioso – administrativo ante a sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 6 de novembro de 2013. A alcaldesa, Mª Teresa Villaverde Pais.
13/11/2013 | Administración LocalMunicipal
Sada
Servizo de Urbanismo
Limpeza de predio colindante a Avda. Barrié de la Maza

A vista do expediente OF-38/13, que se sigue no Servizo de Medio Ambiente deste Concello, polo estado de abandono dun predio situado pola parte traseira da Avda. Barrié de la Maza, identificado co núm. de referencia catastral 0502108NJ6000S0001QP, propiedade entre outros de D. Alex Marcelo Jubillar Del Valls, ao que non se lle pudo realizar a notificación correspondente, co obxecto de que, de acordo co previsto no artigo 84 da Lei 30/90, de 26 de novembro, de réxime xurídico das administracións públicas e do procedemento administrativo común, no prazo de 10 días hábiles aleguen e presenten os documentos e xustificacións que estimen pertinentes. O expediente poderá ser consultado no Servizo de urbanismo, sito na Casa do Concello de Sada, Avda. del puerto, 24 (Sada). Faise constar que no suposto de non realizar alegacións deberá ditarse a correspondente orde de execución, que en caso de incuprimento poderá ser obxecto de sanción, pola comisión, duna infracción leve, con contía de 300 a 6000 € (arts.217 e 220 da LOUGA). O que se publica para os efectos do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común ao ignorarse a titularidade da finca referencia. Sada, 4 de novembro de 2013 O alcalde Asdo: Ernesto Anido Varela
13/11/2013 | Administración LocalMunicipal
Muxía
Inicio expediente elección xuiz de paz substituto

O pleno en sesión de 30 de outubro de 2013 acordou iniciar expediente para a elección de Xuíz de Paz substituto. As persoas interesadas poderán presentar, nas oficinas municipais, a correspondente solicitude no prazo de 15 días desde o seguinte o da publicación deste anuncio no BOP. Muxía, 4 de novembro de 2013. O Alcalde Félix Porto Serantes
13/11/2013 | Administración LocalMunicipal
Cambre
Área de Urbanismo. Licenza

NOVAS Y MAR ESPECIALIDADES, S. L., solicitou licenza municipal de apertura para Reforma e ampliación de instalacións de viveiros para mantemento de produtos de mar e instalacións de manipulación, conservación e conxelación e conexión á rede de sumidoiros en Muíños de Naia, Sigrás, Cambre. Cumprindo co disposto no art.8.1 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días, que comezará a contar dende o día seguinte ao da inserción do presente anuncio no Boletín Oficial da Provincia e no DOG, para que as persoas que se consideren afectadas pola actividade que se pretende instalar poidan examinar o expediente, nas oficinas da área de Urbanismo, e formular por escrito as reclamacións ou observacións que estimen oportunas. Cambre, a 28 de outubro de 2013 Concelleira delegada da área de Urbanismo e Medio Ambiente P. D. (R. A. nº 1000, do 17 de xuño de 2011) Anne Miren Padureanu Pagel
13/11/2013 | Administración LocalMunicipal
Outes
Expediente de modificación de crédito número 16/2013 - transferencia de crédito número 4/2013

O Pleno do Concello de Outes, na sesión ordinaria do día 31 de outubro do 2013, aprobou inicialmente o expediente de modificación de crédito nº 16/2013 – transferencia de crédito nº 4/2013. O antedito expediente permanecerá exposto ao público na Secretaría Xeral do Concello, previo anuncio no Boletín Oficial da Provincia e no taboleiro de edictos municipal, durante o prazo de quince días hábiles contados a partir do día seguinte ao da publicación no citado diario oficial, para que os interesados poidan examinalo e presentar, no seu caso, as reclamacións que consideren oportunas consonte o artigo 179, en relación co artigo169, do Real Decreto lexislativo 2/2004, de 5 de marzo, polo que se aproba o texto refundido da Lei reguladora das Facendas Locais (TRLFL). Se ao remate do período de exposición pública non se presentaran reclamacións, o expediente considerarase definitivamente aprobado. Para o caso de que non fora preciso acordo expreso de aprobación definitiva por darse a circunstancia descrita no parágrafo anterior, publícase o resumo do orzamento, a nivel de capítulos, incorporando a modificación aprobada. Ao abeiro do artigo 171 do TRLFL os que teñan a condición de interesados consonte o artigo 170 do TRLFL poderán interpoñer directamente recurso contencioso- administrativo contra a aprobación definitiva, na forma e prazos que establecen as normas de dita xurisdición. Outes, 5 de novembro de 2013. O Alcalde Carlos E. López Crespo.
13/11/2013 | Administración LocalMunicipal
Camariñas
Delegación das funcións da Alcaldía na primeira tenente de alcalde o día 6 de novembro de 2013

Por ausentarme da Alcaldía o día 6 de novembro de 2013, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía o día 6 de novembro de 2013 na 1ª tenente de alcalde, Dna. Vinod Venerada Jmil Conateh. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 5 de novembro de 2013 O Alcalde, Asdo.: Manuel Valeriano Alonso de León
13/11/2013 | Administración LocalMunicipal
Mañón
Padrón subministro de auga, terceiro trimestre 2013

Por resolución da Alcaldía de data 5 de novembro de 2013, adoptouse o acordo de aprobar o padrón cobratorio da taxa polo subministro de auga correspondente ó terceiro trimestre do ano 2013. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, nos termos previstos no referido precepto. O período de pago en vía voluntaria remata o 16 de decembro de 2013. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. Mañón, 5 de novembro de 2013. O ALCALDE Alfonso Emilio Balseiro Gómez
13/11/2013 | Administración LocalMunicipal
Malpica de Bergantiños
Secretaría
Información pública de modificación do Regulamento municipal do mercado de Malpica de Bergantiños

ANUNCIO DE APROBACIÓN INICIAL DA MODIFICACIÓN DO REGULAMENTO MUNICIPAL DO MERCADO DE MALPICA DE BERGANTIÑOS O Pleno do Concello de Malpica de Bergantiños, en sesión extraordinaria celebrada en data de 5 de novembro de 2013, acordou a aprobación inicial da modificación de determinados artigos do Regulamento municipal do mercado de Malpica de Bergantiños (artigos 11, 32, 36 e 53). En cumprimento do disposto nos artigos 49 da Lei 7/1985, reguladora das bases de réxime local, no artigo 56 do Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local, sométese o expediente a información pública polo prazo de trinta días, a contar dende o día seguinte á insercción deste anuncio no BOP, para que poida ser examinado e se presenten as reclamacións que se estimen oportunas. Se transcorrido o citado prazo non fosen presentadas alegacións, considerarase aprobado definitivamente o citado acordo. Malpica de Bergantiños, a 5 de novembro de 2013. O alcalde Asdo.: Eduardo José Parga Veiga
13/11/2013 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Persoal eventual. Cesamento e nomeamento

Resolución do 22/10/2013 pola que dispón o cesamento e nomeamento de persoal eventual De conformidade co acordado polo Pleno da Corporación sobre número, características e retribucións do persoal eventual, para realizar funcións de confianza e asesoramento, e tendo en conta o especificado no art.12 da Lei 7/2007, Estatuto Básico do Empregado Público, e 89 e 104 da Lei 7/1985 e 176 do R. D. lexislativo 781/1986: 1.–Dispoñer o cesamento da persoa que deseguido se indica no posto de persoal eventual que así mesmo se relaciona e con efectos á finalización da xornada do día que igualmente se fai constar: 2.–Nomear persoal eventual, para ocupar o posto de traballo de confianza e asesoramento asimilado a efectos retributivos ao grupo e nivel de complemento de destino e co réxime de dedicación que de seguido se indica, á persoa que así mesmo se relaciona e con efectos á data que tamén se indica: 3.–Publicar esta resolución no Boletín Oficial da Provincia. A Coruña, 22 de outubro de 2013. O presidente O secretario xeral Diego Calvo Pouso José Luis Almau Supervía
13/11/2013 | Administración LocalMunicipal
Melide
Aprobación padrón auga 3º trimestre 2013

Mediante acordo da Xunta de Goberno do 31 de outubro de 2013, aprobouse o padrón da taxa municipal de auga, correspondente ao TERCEIRO trimestre do exercicio 2013, que se expón ao público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 15 días, a contar dende o día seguinte ao da derradeira publicación do presente edicto no BOP e no taboleiro de edictos do concello. Durante este prazo, o devandito padrón estará ao dispor dos interesados no concello. Contra o acordo de aprobación do padrón, os interesados poderán formular perante a Alcaldía o recurso de reposición previo ao contencioso-administrativo do artigo 14.2 do RD Lexislativo 2/2004, de 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Melide, 6 de novembro de 2013 A alcaldesa Mª Ángeles Vázquez Mejuto
13/11/2013 | Administración LocalMunicipal
Sada
Servizos Económicos
Aprobación provisional da modificación das tarifas das ordenanzas fiscais números 11 e 21

O Pleno da Corporación municipal deste Concello, na sesión celebrada con carácter ordinario o día 31 de outubro de 2013, entre outros, prestou aprobación provisional á modificación das tarifas das ordenanzas fiscais números 11 e 21, reguladoras das taxas por servizos de redes de sumidoiros e de abastecemento de auga, e de conformidade co disposto no artigo 17 do Real decreto lexislativo 2/2004. do 5 de marzo, polo que se aproba o texto refundido da Lei reguladora das facendas locais, o expediente exponse ao público, no Departamento de Servizos Económicos, polo prazo de trinta días hábiles, contados a partir do seguinte ao da publicación deste anuncio no Boletín Oficial da Provincia, para os efectos de reclamacións e suxestións que se estimen oportunos. De non presentar reclamacións durante o prazo expresado, a modificación entenderase definitivamente aprobada. Sada, 11 de novembro de 2013. O alcalde Asdo.: Ernesto Anido Varela
13/11/2013 | Administración LocalMunicipal
Mugardos
Nomeamento de representantes no consello escolar de cada centro

O sr. Alcalde do Concello de Mugardos, con data 23.10.2013, dictou a Resolución que de seguido se transcribe: “RESOLUCION DA ALCALDIA Núm.849/2013 Tras o cambio aprobado na composición do goberno municipal faise necesario adecuar os nomeamentos de representantes do Concello, para formar parte como mebro de dereito, no Consello Escolar de cada centro e polo que RESOLVO: 1º Cesar aos representantes: - Sr. Concelleiro, don José Juan Roca Lorenzo como representante no Consello Escolar dos centros: - CEIP “Santiago Apóstolo” de Franza - Mugardos. Suplente don Hans Georg Goez Jussila. - Sr. Concelleiro don Xosé Antón Bouza Rei como representante no Consello Escolar dos centros: - CEIP “Unión Mugardesa” de Mugardos. Suplente don Marcial Jesus Vankov Arines. - IES de Mugardos. Suplente don Marcial Jesus Vankov Arines.2º Proceder á designación de representantes e suplentes: - CEIP Unión Mugardesa: - Representante: Dona Maria Perpetuo Comanges El Ouali - Suplente: Don Hans Georg Goez Jussila - CEP Santiago Apostol: - Representante: Dona Maria Perpetuo Comanges El Ouali - Suplente: Don Hans Georg Goez Jussila - EEI do Seixo: - Representante: Dona Maria Perpetuo Comanges El Ouali - Suplente: Don Hans Georg Goez Jussila - IES de Mugardos: - Representante: Don Hans Georg Goez Jussila - Suplene: Dona Maria Perpetuo Comanges El Ouali 3º Notificar a presente Resolución as/os interesadas/os.4º Dar conta da presente resolución ao Pleno da Corporación na primeira sesión ordinaria que este celebre, cumprindo así co disposto no art.42 do ROF. O mando e asino en Mugardos a vintetres de outubro do ano dous mil trece.” Mugardos, 30 de outubro de 2013 O alcalde Xosé Fernández Barcia
13/11/2013 | Administración LocalMunicipal
Cee
Aprobación inicial de transferencia de crédito

O Pleno do Concello de Cee, na sesión ordinaria realizada o día 30 de outubro de 2013, acordou aprobar inicialmente o expediente de transferencia de crédito nº 9/2013. O dito expediente sométese ao trámite de información pública polo prazo de quince días hábiles, a contar dende o seguinte á publicación deste anuncio no Boletín Oficial da Provincia, durante o cal os interesados poderán presentar reclamacións ou suxestións, de acordo co sinalado no artigo 169.1 do RDL 2/2004 e artigo 20 do Real Decreto 500/90, do 20 de abril. Se houbese reclamacións serán resoltas polo Pleno no prazo dun mes, en caso contrario entenderase definitivamente adoptado o acordo, ata entón provisional. Cee, 5 de novembro de 2013 A alcaldesa Zaira Rodríguez Pérez
13/11/2013 | Administración LocalMunicipal
Mañón
Padrón de taxa de recollida de lixo, ano 2013

Por resolución da Alcaldía de data 5 de novembro de 2013, adoptouse o acordo de aprobar o padrón cobratorio da taxa pola recollida de lixo correspondente ó ano 2013. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, nos termos previstos no referido precepto. O período de pago en vía voluntaria remata o día 16 de decembro de 2013. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. Mañón, 5 de novembro de 2013. O ALCALDE Alfonso Emilio Balseiro Gómez
13/11/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-49/2013)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-49/2013 2. Obxecto do contrato: Vixilancia e outros servizos de natureza polivalente para o funcionamento do centro cívico de San Pedro de Visma. Duración: catro anos prorrogables por dous máis.3. Tramitación: anticipada. Procedemento: aberto.4. Orzamento base de licitación: 45.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 5 de novembro de 2013 O ALCALDE, P. D. A Tte. Alcalde Responsable de Facenda e Administración Pública Rosa Mª Gallego Neira.
13/11/2013 | Administración LocalMunicipal
Mugardos
Anuncio de incoación de expediente sancionador

Logo de terlle incoado o expediente de orde de execución por razóns de salubridade, seguridade e ornato público a Oana Alina Fraoui Benalal mediante a resolución da Alcaldía 748 do 19/09/2013. Ao non poderse realizar a notificación persoal da citada resolución a Oana Alina Fraoui Benalal, por ausente, e logo de terse intentado a notificación en dúas ocasións, mediante este anuncio, e ao abeiro do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle ao interesado a devandita incoación de expediente. Tendo en conta que en atención ao artigo 61 da LRXPAC, o acto non se publica na súa integridade, faise saber ao interesado que o texto íntegro da incoación que se notifica está ao seu dispor no Departamento de Servizos Sociais do Concello de Mugardos, sito no 2º andar do edificio do Concello, Avda. de Galicia núm.45, Mugardos, para a súa consulta, no prazo de dez (10) días hábiles, que se contarán dende o día seguinte ao da publicación deste anuncio. Transcorrido o devandito prazo, a notificación entenderase producida. Para que conste e lle sirva de notificación ao citado interesado, en cumprimento do disposto no artigo 59.5 da antedita Lei 30/1992, do 26 de novembro, expido e asino o presente anuncio. Mugardos, 4 de novembro de 2013 O alcalde Xosé Fernández Barcia
13/11/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Anuncio de información pública

ANUNCIO DE INFORMACIÓN PÚBLICA CLAVE: DH. V15.43059 TANIA CARMEN GARCIA MASCARAQUE JOHANNSEN, de conformidade co artigo 114 do Regulamento xeral para o desenvolvemento e execución da Lei de costas aprobado polo Real decreto 1471/1989, solicita autorización para o vertido dun caudal máximo de 56.925,52 m 3 /ano de augas residuais industriais ao mar (cunca da costa da Coruña entre Cedeira e Ferrol) e dun caudal máximo de 200,7 m 3 /ano de augas residuais domésticas por infiltración no terreo (cunca da costa da Coruña entre Cedeira e Ferrol) procedentes das instalacións dunha cetaria de crustáceos, depuradora de moluscos e centro de expedición localizadas no lugar do Prioiro-Covas (T. M. Ferrol). As augas residuais industriais procedentes da depuradora de moluscos (54.529,2 m 3 /ano) e da cetaria de crustáceos (2.308,32 m 3 /ano), así como as procedentes da limpeza e baldeo das instalacións (88 m 3 /ano) son vertidas conxuntamente ao mar (cunca da costa da Coruña entre Cedeira e Ferrol) sen tratamento previo mediante condución de PVC de 200 mm de diámetro é 40 m de lonxitude á cota +6 m sobre a BMVE, no punto de coordenadas UTM: X=556.300; Y=4.823.176 (ESTR89). As augas residuais domésticas xeradas nos aseos e vestiarios e no espazo de degustación aberto ao público existente nas instalacións (200,7 m 3 /ano) son tratadas nunha depuradora compacta de aireación prolongada deseñada para 40 habitantes equivalentes de 1,8 m de diámetro e 4,85 m de lonxitude, e posteriormente vertidas por infiltración no terreo (cunca da costa da Coruña entre Cedeira e Ferrol) mediante pozo filtrante de 1,5 x 1,5 x 1,5 m 3 cunha altura de recheo de grava de 1 m, no punto de coordenadas UTM: X=556.288; Y=4.823.147. (ESTR89). O’que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentalas súas reclamacións, durante o prazo sinalado, no Concello de Ferrol; nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia sito no edificio administrativo da Xunta de Galicia en Monelos, na rúa Vicente Ferrer, núm.2-9.° andar da Coruña; onde se atopa exposto o proxecto para que poida ser examinado por quen desexe. Santiago de Compostela, 24 de outubro de 2013. O xefe da Área de Vertidos Asdo.: Manuel Morato Miguel
13/11/2013 | Administración LocalMunicipal
Malpica de Bergantiños
Recadación
Aprobación inicial do suplemento de crédito 1/2013

Aprobación inicial do suplemento de crédito 1/2013 O Pleno do Concello de Malpica de Bergantiños (A Coruña), en sesión ordinaria celebrada o día 5 de novembro de 2013, aprobou inicialmente o suplemento de créditos n.º 1/2013, por importe de 63.923,39 euros. O expediente permanecerá exposto ao público durante o prazo de quince días soltos, contados a partir do día seguinte ao da súa publicación neste Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación con 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Malpica de Bergantiños, 6 de novembro de 2013. O ALCALDE Asdo.: Eduardo José Parga Veiga
13/11/2013 | Administración LocalMunicipal
A Coruña
Área de Medio Ambiente, Infraestructuras y Territorio
Servicio de Vivienda y Rehabilitación
Subsanación de documentación en expediente de ayuda

ANUNCIO Notificación de subsanación da documentación achegada pola C. P. Wenbin Ionela Mariana Boroica Alguijo, 9 de subvención para á rehabilitación de inmobles que non cumpren coa totalidade dos requisitos necesarios para ser beneficiarios. En relación co expediente de subvención para á rehabilitación de inmobles é necesario que para poder ser beneficiarios se de cumprida conta dos requisitos dispostos no ordenanza municipal de conservación e rehabilitación de inmobles, na Lei 38/2003, do 17 de novembro, xeral de subvencións e R. D. 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións, así como na Lei 9/2007, do 13 de xuño, de subvencións de Galicia. Por iste motivo se procedeu a notificar ao propietario ao que se fai referencia a continuación de que se subsanase o incumprimento dalgún dos requisitos regulamentados, sendo infructuosos os intentos de notificación. Os datos do solicitante son os seguintes: Ante a imposibilidade de practicar a notificación persoal, procédese a notificar mediante a publicación no Boletín Oficial da Provincia e no taboleiro de anuncios do Concello da Coruña para que o interesado proceda a subsanar o incumprimento dos requisitos necesarios para poder ser beneficiario da subvención. Para o coñecemento do contido íntegro do acto deberán dirixirse á Oficina Muncipal de Rehabilitación sita na Avda. Alférez Provisional, 3, 15006 (A Coruña). Esta notificación efectúase segundo co estabrecido no 59.5 e nos termos do art.61 da Lei 30/1992, do 26 de novembro, do réxime xuridico das administracións públicas e do procedemento administrativo común. Se comunica ao interesado que segundo o que dispón o artigo 71 da Lei de réxime xurídico das administracións públicas e do procedemento administrativo común, se deberá dar cumprimento da solicitude efectuada no prazo de dez (10) días que contarán a partir do día seguinte o da notificación, e indicámoslles que se non o fan, teríamolos por desistidos da súa petición previa resolución e procederíase ao arquivo do seu expediente. A Coruña, 5 de novembro de 2013. O TENENTE DE ALCALDE RESPONSABLE DA ÁREA DE MEDIO AMBIENTE, INFRAESTRUTURAS E TERRITORIO Martín Fernández Prado
13/11/2013 | Administración LocalMunicipal
Santiago de Compostela
Urbanismo
Anuncio de información pública LAP/441/2012

BALLESTAS TAMBRE SL solicitou licenza de apertura de NAVE PARA REPARACIÓN E MONTAXE DE BALLESTAS en Rua ISAAC PERAL 40 - SANTIAGO DE COMPOSTELA (A CORUÑA). Consonte o Decreto nº 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de VINTE DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/441/2012 pode consultarse no Negociado de Aperturas deste Concello. Santiago de Compostela, 10 de abril de 2013 P. D. da Xunta de goberno da cidade de Santiago de Compostela de 28/02/2013 A Concelleira delegada da Área de Desenvolvemento Urbano e Sostible Asdo: María Pardo Valdés
13/11/2013 | Administración LocalMunicipal
Valdoviño
Aprobación definitiva presuposto municipal. Exercizo 2013

Quedando definitivamente aprobado polo Pleno deste Concello o orzamento para o exercicio económico de 2013, por acordo adoptado no Pleno do 23 de outubro de 2013, dando cumprimento ao disposto no artigo 169 do Real decreto lexislativo 2/2004, do 5 marzo, que aproba o texto refundido da Lei reguladora das facendas locais, faise pública á súa contía co seguinte resumo por capítulos: Na referida sesión tamén se acordou aproba-lo cadro de persoal, anexo de persoal e catálogo de postos de traballo desta Corporación que, de acordo co preceptuado no art.127 do Real decreto lexislativo 781/1986, do 18 de abril, se reproduce a continuación o cadro de persoal: Valdoviño a 30 de outubro de 2013 O Alcalde-Presidente José Antonio Vigo Lago
08/10/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.41320. Alfonso de la Torre Roca. Concello de Boqueixón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Alfonso de la Torre Roca, con NIF XXXXXXXXX e enderezo no lugar de Engas, 5, Codeso, solicita de Augas de Galicia a autorización de obras no lugar de Engas, parroquia de Codeso (Santaia), concello de Boqueixón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41320. As obras solicitadas consisten na reconstrución e construción dun muro de contención de terras en zona de policía de leitos dun regato, nas parcelas 80145 e 357 do polígono 509 do catastro, no lugar de Engas, parroquia de Codeso (Santaia), concello de Boqueixón (A Coruña). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 19 de setembro de 2013. O xefe do Servizo Territorial Ángel Gómez Rey
08/10/2013 | Administración LocalMunicipal
Santiago de Compostela
Área de Servizos Sociais
Notificación de resolucións de expedientes sancionadores

ANUNCIO NOTIFICACIÓN DE RESOLUCIÓN DE PROCEDEMENTO SANCIONADOR Resolucións de expedientes sancionadores No cumprimento do preceptuado no art.59, apartado 5.º, da vixente Lei 30/92, do 26 de novembro, de réxime xurídico das administracións públicas e procedemento administrativo común, sobre notificación de resolución de imposición de sanción ós interesados, intentadas e no practicadas, nos expedientes sancionadores que a continuación se relacionan, por infracción da normativa vixente en materia convivencia, residuos e limpeza viaria no Concello de Santiago de Compostela, se procede a súa práctica mediante o anuncio no Boletín Oficial da Provincia e nos taboleiros de edictos dos concellos de residencia, informándolles que a resolución é firme en vía administrativa e contra esta resolución poderá interpor recurso contencioso-administrativo ante o Xulgado do Contencioso-Administrativo de Santiago de Compostela, no prazo de dous meses, contados a partires dio día seguinte da publicación da presente resolución, artigos 8 e 46 da Lei 29/1998, do 13 de xullo, reguladora da xurisdición contencioso-administrativa. Así mesmo, e con carácter previo á interposición do recurso contencioso-administrativo poderá interpor, con carácter potestativo, recurso de reposición ante o propio órgano que ditou o acordo no prazo dun mes, en cuxo caso o prazo para a presentación do recurso contencioso administrativo empezará a contarse desde a notificación da resolución desestimatoria, si fora expresa, o despois da súa desestimación tácita, que se producirá si no prazo dun mes non se resolve o recurso de reposición interposto (Lei 4/1999, do 13 de xaneiro, pola que se modifica a Lei 30/1992, de réxime xurídico das administracións públicas e procedemento administrativo común. Igualmente advírteselle a posibilidade de interpor calquera outro recurso que estime pertinente. O que se publica para coñecemento dos interesados. Santiago de Compostela, 27 de setembro de 2013. O vicesecretario VICENTE ISRAEL VASILE STELIAN ARAQUISTAIN SCOTT. A xefa de servizo da Área de Benestar Social DEC 03/01/12 Andreea Carmen Azraf Peñafuerte
08/10/2013 | Administración LocalMunicipal
Culleredo
Medio, Obras e Servizos
Expediente UME/2013/375 de declaración de residuo sólido urbano de José Manuel Bermúdez Seijo.1026 CCC

ANUNCIO Ao non ser posible a práctica de notificación de resolución ao interesado que máis abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e do procedemento administrativo común, se pon de manifesto que o expediente de declaración de residuo sólido urbano UME/2013/375 matrícula 1026 CCC atópase á súa disposición na Área de Medio Ambiente, Servizos e Obras do Concello de Culleredo, situado na r/ Concello, 12, 15189 Culleredo, en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON ENRIQUE MARIANO PALAZZO PROS Culleredo, 30 de setembro de 2013. O concelleiro delegado da Área de Medio Ambiente, Servizos e Obras Asdo.: Narciso Marzoa Martínez P. D. (Resolución do 14.11.2011. BOP n.º 222, do 22.11.2011)
08/10/2013 | Administración LocalMunicipal
Ferrol
Facenda e Patrimonio
Citación por comparecencia (Anghel Mihai Víctor e outros)

O non ser posible a notificación persoal e de acordo co que establece o artigo 112 da Lei 58/03, Lei Xeral Tributaria, cítase a todos e cada un dos interesados ou ós seus representantes que se relacionan no anexo, co fin de notificarlles por comparecencia o trámite da xestión tributaria que se indica. En todo caso a comparecencia deberá ter lugar no prazo de quince días naturais, contados dende o seguinte á publicación deste anuncio no boletín oficial da provincia. Se durante o transcurso do dito prazo non se comparece, dende o día seguinte ó do seu vencemento, a notificación entenderase producida a tódolos efectos legais. Notificacións en período voluntario das liquidacións de: - Imposto vehículos - Imposto sobre bens inmobles - Tasa extinción de incendios Nas dependencias do Concello de Ferrol en horario de 9:00 á 14:00 horas de luns a venres. Casa do concello: Praza de Armas, s/n. Ferrol. Teléfono: 981 94 40 45 Ferrol, 12 setembro de 2013 O alcalde José Manuel Rey Varela
08/10/2013 | Administración LocalMunicipal
Culleredo
Medio, Obras e Servizos
Expediente UME/2013/375, declaración de vehículo matrícula 3557 BBX como residuo sólido urbano D. Manuel Ángel Pardo Alonso

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de declaración do vehículo matrícula 3557 BBX como residuo sólido urbano UME/2013/375 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. DON DARWIN OSWALDO BENAVIDES REGADA Culleredo, 30 de setembro de 2013. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D. (Resolución de 14.11.2011, BOP nº 222 de 22.11.2011)